als_Latn dik_Latn sag_Latn
Në Serbi kapen 44 emigrantë ilegal
Irakianët në këmbë kaluan nga Maqedonia, afganët u fshehën në vagonë.
BEOGRAD (AA) – Policia serbe dje në Smederevë ka gjetur 22 emigrantë, shtetas të huaj pa dokumente identifikimi, të cilat ishin drejtuar përmes autostradës në këmbë për në Beograd. Në polici u bë e ditur se ishin shtetas të Irakut, të cilët siç deklaruan në Serbi hynë në këmbë nga Maqedonia, larg nga vendkalimi kufitar dhe nga Iraku kishin përdorur mjete të ndryshme të transportit, transmeton Anadolu Agency.
Që të gjithë shprehën synimin e tyre për të kërkuar azil në Serbi, janë udhëzuar që brenda 72 orëve të paraqiten në Qendrën e Azilit në Krnjaca, njoftoi këtë mëngjes Ministria e Brendshme serbe.
Në stacionin hekurudhor në Preshevë dje policia dhe zyrtarët e doganave parandaluan 22 emigrantë të paligjshëm të cilët synim kishin shtetet e Evropës. Bëhet fjalë për një grup të madh të shtetasëve Afgan, në mesin e të cilëve ishte edhe një sirian. Në këtë grup kishte numër të madh fëmijësh.
Ata u zbuluan gjatë kontrollit të një treni ndërkombëtar të linjës Greqi-Hungari, i cili vetëm kalon përmes Serbisë.
als_Latn als_Latn als_Latn als_Latn als_Latn als_Latn